Diari Oficial de la Generalitat Valenciana


Sumari del DOGV 3778, del 23-06-2000 (2000/4871)

RESOLUCIÓ de 12 d'abril de 2000, del director general d'Obres Públiques, per la qual s'aprova definitivament el projecte: biela de connexió entre la CV-300 i la CV-3006 en els límits dels termes municipals de la Pobla de Farnals, Puig i Rafelbunyol (València). Clau: 51-V-1603.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4871


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 12 d'abril de 2000, del director general d'Obres Públiques, per la qual s'aprova definitivament el projecte: biela de connexió entre la CV-300 i la CV-3006 en els límits dels termes municipals de la Pobla de Farnals, Puig i Rafelbunyol (València). Clau: 51-V-1603. [2000/Q4871]
  
Per la Resolució de 22 de gener de 1999, del director general d'Obres Públiques, s'aprovà provisionalment el projecte «Biela de connexió entre la CV-300 i la CV-3006 en els límits dels termes municipals de la Pobla de Farnals, Puig i Rafelbunyol (València). Clau: 51-V-1603».
  
En el Boletín Oficial del Estado número 44, de 20 de febrer de 1999, i en el Diari Oficial de la Generalitat Valenciana número 3.452, d'11 de març de 1999, es van publicar els anuncis en virtut dels quals s'obria el tràmit d'informació pública als efectes del que disposa la legislació vigent.
  
La directora general de Planificació i Gestió del Medi dictà el 31 de març de 2000, la declaració d'impacte ambiental del projecte abans esmentat.
  
D'acord amb les atribucions assignades pel Decret 85/1999, de 30 de juliol de 1999, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports (DOGV número 3.551), a la vista de l'informe emés per la Divisió de Carreteres, amb els efectes indicats en l'article 22 de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, i de l'article 122 de la Llei 13/1995, de 18 de maig, de Contractes de les Administracions Públiques, així com per delegació de l'Ordre de 8 d'abril de 1998, del conseller d'Obres Públiques, Urbanisme i Transports (DOGV número 3.229), resolc:
  
Primer
  
Aprovar definitivament el projecte «Biela de connexió entre la CV-3000 i la CV-3006 en els límits dels termes municipals de la Pobla de Farnals, Puig i Rafelbunyol (València). Clau: 51-V-1603».
  
Segon
  
Atés el que disposa l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interés públic aconsellen la publicació d'aquesta resolució d'acord amb el que estableix l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra aquesta resolució, que exhaureix la via administrativa, es podrà interposar amb caràcter potestatiu, un recurs de reposició davant del director general d'Obres Públiques en el termini d'un mes, comptador des de l'endemà de la publicació, segons estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener (BOE número 12, de 14 de gener).
  
No obstant el que disposa el paràgraf anterior, aquesta resolució podrà ser impugnada directament davant del Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la publicació d'aquesta o, si escau, de la resolució expressa del recurs potestatiu de reposició, de conformitat amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga interposar, si escau, qualsevol altre recurs que es considere procedent.
  
València, 12 d'abril de 2000.- El director general d'Obres Públiques: Pedro Marco Segura.